หมวดเจี๊ยบ จี้ นายกฯ เร่งปฏิรูปกองทัพ แฉทหารเกณฑ์ติดสินบนผู้พัน
หมวดเจี๊ยบ จี้ ประยุทธ์ ปฏิรูปกองทัพ โดยเฉพาะการเกณฑ์ทหาร พร้อมเสนอดูแลสวัสดิภาพกำลังพลและสร้างความมั่นใจต่อกระบวนการยุติธรรมให้ครบครัวทหารที่ถูกซ้อม ทรมาน ชี้เหตุการณ์เช่นนี้ควรหมดไป แฉพลทหารติด สินบน ให้ ผู้พัน เพื่อขอลากลับบ้าน ทำให้ต่อเดือนรับเกือบ 1 แสนบาท สวดยิ่งอยู่นาน บ้านเมืองก็จะยิ่งเสื่อมถอย,เมื่อวันที่ 27 ส.ค.61 ร.ท.หญิง สุณิสา ทิวากรดำรง สมาชิกพรรคเพื่อไทย กล่าวว่า การปฏิรูปกองทัพ โดยเฉพาะประเด็นการเกณฑ์ทหารนั้น มีหลายเรื่องที่รัฐบาล คสช. สามารถลงมือทำได้เลย โดยไม่จำเป็นต้องรอให้มีการเลือกตั้ง เพราะเป็นรัฐบาลทหาร ย่อมรู้ปัญหาในกองทัพเป็นอย่างดี มันขึ้นอยู่กับว่า รัฐบาล พล.อ.ประยุทธ์ จันทร์โอชา จะมีความตั้งใจจริงที่จะแก้ปัญหาหรือไม่ ซึ่งมาตรการเร่งด่วนขณะนี้ คือ การดูแลสวัสดิภาพกำลังพลและสร้างความมั่นใจต่อกระบวนการยุติธรรมให้ครอบครัวทหารเกณฑ์ที่ถูกซ้อมทรมาน,ระบบซ้อมทรมานในค่ายทหารต้องหมดไป เพราะสาเหตุหนึ่งที่ทำให้ชาวบ้านเรียกร้องให้ยกเลิกการบังคับเกณฑ์ทหารแล้วใช้ระบบสมัครใจแทน ก็เพราะ เห็นภาพข่าวการซ้อมทหารปางตาย นับ 10 ราย ในรอบ 9 ปี ทั้งๆ ที่อยู่ในการดูแลของกองทัพเพราะเหตุการณ์เกิดขึ้นในค่ายทหาร แต่ไม่รู้ว่ามีอีกกี่สิบกี่ร้อยรายที่ถูกปิดข่าว ซึ่งการซ้อมทรมานนั้น ก็จัดเป็นสาเหตุหนึ่ง ที่ทำให้ทหารเกณฑ์หลายคนใช้วิธีติดสินบนผู้บังคับกองพันเพื่อขอลากลับบ้าน โดยยอมเซ็นชื่อรับเบี้ยเลี้ยงแล้วยกเงินเดือนให้ผู้พันแทน ซึ่งผู้พันที่หากินด้วยวิธีนี้ จะมีรายได้ไม่ต่ำกว่า 1 แสนบาทง่ายๆ ถ้าปล่อยให้ทหารลาเดือนละ 10 คน ขึ้นไป หมวดเจี๊ยบกล่าว,ร.ท.หญิง สุณิสา กล่าวด้วยว่า นอกจากนี้ ทหารเกณฑ์ที่ไม่ยอมรับระบบการซ่อมทหาร ก็ยอมไปเป็นทหารรับใช้ตามบ้านญาติโกโหติกาของผู้คับบัญชา ทั้งๆ ที่ไม่เต็มใจ แต่ก็กลัวเป็นแบบ พลทหาร คชา พะชะ เป็นต้น เหล่านี้คือสาเหตุที่ชาวบ้านสนับสนุนให้ยกเลิกการบังคับเกณฑ์ทหารแล้วหันมารับผู้สมัครใจมากขึ้นเรื่อยๆ นอกจากนี้ คนส่วนใหญ่ก็ไม่เห็นด้วยที่กองทัพส่งกำลังพลไปทำงานผิดประเภท ดังนั้น กองทัพต้องเลิกใช้ทหารไปเลี้ยงเป็ดเลี้ยงไก่ หรือบังคับใช้ทหารเป็นทาสแรงงานเยี่ยงการค้ามนุษย์ และอย่านำกองทัพไปเป็นเครื่องมือทางการเมืองเพื่อสืบทอดอำนาจ เป็นต้น โดย กลุ่ม NGO และสื่อบางแขนง เช่น ประชาไท ยังเสนอให้ตั้งผู้ตรวจการกองทัพที่ภาคประชาชนมีส่วนร่วม ซึ่งจะมีอำนาจหน้าที่ตรวจสอบการใช้อำนาจของกองทัพ เหมือนที่สวิตเซอร์แลนด์อีกด้วย,ทั้งนี้ ถ้ารัฐบาล พล.อ.ประยุทธ์ รู้ปัญหาเหล่านี้ แล้วไม่คิดจะแก้ไขทั้งที่มีอำนาจล้นมือ ก็ไม่ทราบว่าจะอยู่เป็นรัฐบาลไปทำไมให้เปลืองงบประมาณแผ่นดิน ทั้งยังทำให้ประเทศชาติเสียโอกาสในการพัฒนา ประเทศใดมีรัฐบาลที่ดีแต่นั่งงอมืองอเท้าไปวันๆ เช่นนี้ ยิ่งอยู่นาน บ้านเมืองก็จะยิ่งเสื่อมถอย.
หมวดเจี๊ยบ จี้ ประยุทธ์ ปฏิรูปกองทัพ โดยเฉพาะการเกณฑ์ทหาร พร้อมเสนอดูแลสวัสดิภาพกำลังพลและสร้างความมั่นใจต่อกระบวนการยุติธรรมให้ครอบครัวทหารที่ถูกซ้อม ทรมาน ชี้เหตุการณ์เช่นนี้ควรหมดไป 
หมวดเจี๊ยบ,สุณิสา ทิวากรดำรง,ปฏิรูปกองทัพ,สินบนผู้พัน,เลิกทหารเกณฑ์,ข่าวทั่วไป